#### Plan for kurset i Skriftlig dansk

# **Forår 2020, NODA13/NODB04**

*Varmt velkommen til kurset! Det bliver jo på mange måder et anderledes kursus pga. coronavirus, men jeg tror bestemt, at det bliver lige så godt som ”det gamle kursus”, som jeg havde planlagt. I kommer til at mødes på Zoom alle sammen, men mest i skrivegrupper (studiegrupper) med og uden mig. Der bliver mange skriftlige øvelser (opgaver, prøver, quizzer/kahoot, diktater, romandiskussion osv.), og det meste af tiden skriver I hjemme og arbejder sammen med jeres skrivegruppe på Zoom. Jeg håber, at vi får et lærerigt, sjovt kursus med et højt aktivitetsniveau.*

**Kontakter**

Vil I kontakte Gunilla Ek Werner, højskolesekretæren, bitrædende studierektor Lena Larson eller studievejleder Åsa Wikström, så bliver det altså over nettet. Adresserne finder I på SOLs hjemmeside. I kan selvfølgelig altid skrive til mig på Canvas og [lone.koldtoft@nordlund.lu.se](mailto:lone.koldtoft@nordlund.lu.se).

**Undervisningen**

Det er utroligt vigtigt, at I er aktive på nettet, ellers mister I ikke alene kontakten til jeres medstuderende og mig, men I bliver ikke i stand til at klare kurset. I skal være on-line og tjekke Canvas hver dag, og I skal sørge for at overholde deadlines. Hvis I bliver bedt om at skrive en øvelse, lave en grammatikprøve, diskutere en tekst osv., så gør det til tiden. Det er virkelig ekstra arbejde for mig hver gang, at I får afleveret en øvelse/opgave. Man kan blive syg og være helt til rotterne i sengen, men så skriv en mail til mig.

Zoom egner sig nok bedst til mindre grupper, og jeg vil derfor bede jer om at inddele jer i 4-6 studiegrupper. Fortæl mig, hvem I arbejder sammen med så snart som muligt. Kurset forventes afsluttet med en 4-timers skriftlig eksamen (salskrivning), der består af spørgsmål til de emner, som vi har beskæftiget os med.

**Inden hver lektion i skriftlig dansk, har I:**

* skrevet grammatikøvelser i kompendiet og/eller på nettet.
* læst grammatik og trænet diktat
* evt. skrevet skriveopgave 1, 2 og 3.
* evt. givet respons på jeres studiekammeraters skriveopgaver.

**Under hver eneste lektion:**

* arbejder I med jeres studiegruppe/skrivegruppe via Zoom. I mødes i jeres eget lokale på Zoom.

**Nogle lektioner:**

* har vi et kort fællesmøde over Zoom (alle studerende). Det kan fx være diktat & spørgsmål.
* afleverer I skriftlige besvarelser (én fra hver studiegruppe) over Canvas.
* korte seminarer på 15-20 min. med mig, hvor hver studiegruppe viser mig deres arbejde. Alle i studiegruppen skal sige noget, og I skal have aftalt, hvordan I gør, så I udnytter tiden bedst muligt med mig.
* afleverer individuelle opgaver og grammatikprøver.
* Kahoot. Alle benytter deres telefon eller computer og er med hjemmefra. Kode oplyses på Canvas. <https://kahoot.it/> I skal skrive jeres eget navn, bare fornavn, når I svarer på quizzen, så jeg kan se, at I har lavet den.

NB: Holdet består af alle studerende. Studiegruppe/skrivegruppe består af cirka 4-5 studerende.

**Arbejdsform**

Kurset er tilrettelagt efter den enkelte studerendes behov og forudsætninger. Arbejdet består af tre dele: 1. Hjemmearbejde, hvor den enkelte studerende skriver på egne tekster, læser litteratur, laver grammatikøvelser og læser romanen plus artikler 2. skrivegruppearbejde på Zoom/Canvas (responsgivning) og 3. fællesmøder med hele holdet og studiegrupperne.

Alle studerende skal være med i en skrivegruppe, hvor den enkelte studerende er forpligtet på både at give og modtage respons på andres og egne tekster. Det er et tidskrævende arbejde, derfor skal der afsættes tid til skrivegrupperne ved siden af undervisningsgangene.

Kurset forudsætter ikke andet end ”dansk: en introduktion”, så det forventes ikke, at du allerede kan skrive på dansk. Har du imidlertid skrevet tidligere på dansk og ønsker at opnå et mere nuanceret dansk skriftsprog, er du også meget velkommen til at deltage. Studerende med disse forkundskaber kan meget vel fungere som en slags ”hjælpelærere” i skrivegrupperne. For nogle studerende kan det i begyndelsen være sårbart at fremvise deres egne tekster, både hvad angår indhold og form. Vær ikke bange for at give konstruktiv kritik af andres tekster, men vær også god til at give opmuntringer og konkret ros.

NB! Hvis du benytter kilder i dine tekster, så husk at anføre det i fodnoterne. Har du brug for at citere, så gør det tydeligt med citationstegn ”....” og angiv præcis litteratur, sidetal mv. Det er vigtigt at **undgå afskrift, dvs. der må ikke kopieres fra nettet**. Den studerende, der gør det, lærer ikke noget af det, og det bliver også meget ubehageligt, når jeg skal konfrontere den studerende med problemet. Jeg har pligt til at indberette det til vores bitrædende studierektor. Til eksamen skal den studerende kunne lave egne formuleringer. Jeg ved, at det er de allerfærreste, der laver afskrifter, men jeg bliver nødt til at gøre opmærksom på det. Snyderi tolereres ikke!

**Deadline**

***Man kan ikke aflevere opgaver, som vinden blæser.***

* Jeg vil opfordre jer til at overholde de forskellige deadlines. Begynd venligst på skriveøvelserne i god tid, så I ikke kommer ”i fedtefadet” og ikke kan gå til eksamen. Tænk også på, at I belaster læreren og evt. medstuderende ved for sene afleveringer.
* Hvis I afleverer for sent, får I ikke respons af læreren. Opgaven bliver bare underkendt eller godkendt.

**Litteraturliste**

* Der er primært tale om opslagsbøger, dvs. vi gennemgår ikke litteraturen fra enden til anden. Hver gang, der står grammatiske øvelser på programmet, bedes de studerende læse om de pågældende emner i en af de to grammatikbøger nedenfor:
* Barbara Fischer-Hansen og Ann Kledal: ”Grammatikken. Håndbog i dansk grammatik for udlændinge.” Specialpædagogisk forlag. Den er dyr, men meget pædagogisk.

Hvad angår ordbog, så brug gerne [www.ordnet.dk](http://www.ordnet.dk) og Sprognævnets Retskrivningsordbog D<http://retskrivningsordbogen.dk/ro/ro.htm?q> Hvis ikke I har computeren med i undervisningen (og hvor I sidder og arbejder), så er det selvfølgelig en god idé at have en ordbog i papirudgave. Til eksamen må I **ikke** tage computer med, desværre.

* ”Politikens Nudansk Ordbog (evt. med Etymologi og cd-rom)”, Politikens Forlag.
* ”Retskrivningsordbogen.” Dansk Sprognævn (Her får I ikke nogen ordforklaringer, til gengæld er der en grammatik bag i bogen.)
* Der er mange gode øvelser på [www.Anders.Basby.dk](http://www.Anders.Basby.dk) og sproget.dk, som I kan lave. Der er en masse øvelser på Basbys hjemmeside. Lav så mange, som I kan nå. Er de for lette, find nogle sværere.
* Benyt [www.ordnet.dk](http://www.ordnet.dk) så meget som muligt, når I arbejder.

**Kompendium og værk**

* Kompendium findes på Canvas under anslag.
* Dy Plambeck ”Mikael” (2014). Skaf den gerne som e-bog.
* Øvelser fra ”En Guttermand. En udtaleøvebog i dansk for svensktalende. Øvehæfte” (2018).
* Lav øvelser på basby.dk og sproget.dk & se videoer

**Eksamen:**

* Når den studerende har lavet de obligatoriske opgaver og øvelser, kan den studerende gå til skriftlig eksamen. Eksamen består af tre dele: 1/2 times grammatikprøve (på dansk) og et spørgsmål til romanen (min. ½ - 1 sides besvarelse på svensk) uden hjælpemidler og en bunden skriftlig opgave med hjælpemidler (se s. 98-111). I den bundne skriftlige opgave får I flere valgmuligheder mht. emner, som I kan skrive om. I vælger et af emnerne og skriver om dette. Der gives en samlet bedømmelse af grammatikprøven og den skriftlige opgave. For at få VG/G kræves der VG/G i både grammatikprøve og den bundne skriftlige opgave. Bemærk: Til eksamen skal I medbringe **egne** ordbøger (fx *Politikens Nudansk Ordbog*, *Retskrivningsordbogen*). Små svensk-danske ordbøger er ufuldstændige, hvad angår bøjninger og ordbetydning.

*Velkommen til kurset i skriftlig dansk!*

**Torsdag den 26.marts kl.10.15-12.00**

Kl.10.15-10.30: Alle mødes på Zoom. **Obligatorisk.**

Kl.10.30-11.00: Læreren inddeler i studiegrupper. Flere studerende har allerede en studiegruppe, men hvis der er fritstående studerende (der kun læser skriftlig dansk), skal vi have dem placeret i grupper.

Kl.11.00-11.15: Kode oplyses på Canvas. <https://kahoot.it/> **Obligatorisk.** Tema: Grammatik.

Kl.11.30-12.00: Studiegrupperne (skrivegrupperne)\* mødes på Zoom i eget lokale (ikke mit lokale). Aftal det indbyrdes. Husk, at I kan kontakte hinanden over Canvas eller FB. Og husk at lave hjemmearbejde inden lektionen, ellers kan I ikke besvare spørgsmålene. Regn med, at I også skal arbejde i studiegrupperne uden for undervisningen.

\*Ret teksten s. 1 og oversæt teksten til dansk nederst s. 2 i kompendiet. Brug gerne ordbøger ([www.ordnet.dk](http://www.ordnet.dk)) og grammatikbøger! Desuden skal I bøje verberne *at være* og *at have*. Se skema. Én aflevering pr. studiegruppe. Oversættelsen af postkortet til dansk & de to verbers bøjning skal afleveres på Canvas (ikke teksten om Gedden). **Obligatorisk** aflevering senest fredag den 27.marts kl.12 på Canvas.

Imperativ Infinitiv Præsens Præt. Præt.partic.

|  |  |  |  |  |
| --- | --- | --- | --- | --- |
|  | At være |  |  |  |
|  | At have |  |  |  |

**Mandag den 30.marts kl.10.15-15.00 (frokost kl.12-13)**

Kl.10.15-10.40: Alle mødes på Zoom. Obligatorisk. I skal have diktat & kort om rubrikker. Husk at øve, inden I kommer.

Kl.10.40-14.00 (husk frokostpause): Studiegrupperne (skrivegrupperne)\* mødes på Zoom.

Kl.14.30-15.00: Alle mødes på Zoom. Obligatorisk. Vi gennemgår *find fejlene*.

**Hjemmearbejde**:

* Se de to film: *Grammatik for dummies*:
* <https://sproget.dk/leg-og-ler/grammatik-for-dummies/ordklasser-1>
  1. Se hele filmen og få styr på ordklasserne.
  2. Vil vennen Henrik være med til at gå til grammatik med Thomas? (*Tager du pis på mig.... Super stang stiv*.)
  3. Hvad vil Henrik hellere nøjes med?
* <https://sproget.dk/leg-og-ler/grammatik-for-dummies/objekt-1>
  + 1. Se hele filmen og få styr på subjekt og objekt (direkte og indirekte).
* Lav grammatik på (adjektiver, adverbier, substantiver osv.) <https://sproget.dk/leg-og-ler/grammatik-for-dummies/ordklasser-1/ovelser-om-ordklasser>
* **Skriveøvelse 1**: Se side 132 i kompendiet. Alle **skal** have lavet hjemmearbejde (inden undervisningen) 1, s.132, ellers kan det ikke fungere! Obligatorisk.
* Dagens adjektiver: *blød* og *svensk* *.* Bøj adjektiverne. Brug ordnet og grammatikbog. Udfyld selv skemaet.

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En blød dyne  Et blødt tæppe | Den bløde dyne\_  Det bløde tæppe\_ | Bløde dyner  Bløde tæpper | De bløde dyner\_  De bløde tæpper\_ |
| En svensk pige  Et svensk\_ flag |  |  |  |

* I ”Guttermand 2”, side 16 . Læs teksten *Kirsten Giftekniv* og skriv øvelsen med beskrivende adjektiver s. 16. Hvis du ikke har taget kurset i mundtlig dansk, kan du få en kopi af læreren første lektionsgang.
* Husk at træne inden du kommer til undervisningen. Diktat: Du skal kunne stave alle ord korrekt i afsnittet fra ”Jeg er fucking vred... Vi er den forældreløse generation.” Læs: <http://politiken.dk/debat/ECE2095547/digter-jeg-er-fucking-vred-paa-mine-foraeldres-generation/>
* Læs: Coaching og skrivegruppe s. 3-12 samt lærerens ”gode råd – liste” s. 13 i kompendiet.
* Lav øvelserne (gøre/lave, findes/er, savner/mangler og vist/nok) s. 14-15 + 32-35a i kompendiet.

**Studiegrupperne** skal mødes på Zoom og lave to øvelser:

* ”Find fejlene” 17-18 i kompendiet. Brug ordnet – både ordbogen og korpus. Det er svært i begyndelsen, men hvis I benytter ordnet, vil I opdage, at I finder ideer til, hvad fejlene kan være.
* I skal interviewe hinanden to og to i studiegruppen. Skriveopgave 1. Se kompendiet. Se side 132 i kompendiet. Alle **skal** have lavet hjemmearbejde (inden undervisningen) 1, s.132, ellers kan det ikke fungere! Obligatorisk.

**Uge 14 og 15**

* Hver studerende har skrevet et udkast (skitse) til skriveøvelse 1, se s. 132-134 i kompendiet. Send det til din skrivegruppe eller aflevér et udskrift til dem.
* Respons på medstuderendes skriveøvelse se nedenfor.\*
* Kahoot: Du skal svare på en kahoot senest den 7.april. Obligatorisk. Tema: Grammatik.
* Begynd på Dy Plambecks roman *Mikael* i påskeferien.

**Aflevering senest mandag den 13.april på Canvas**

Skriveøvelse 1 (portrætinterview) **afleveres** til læreren senest i dag på Canvas! Jeg modtager ikke øvelser, der ikke er blevet læst og kommenteret af minimum to medstuderende. Skriv disse navne i dit dokument samt de to studerendes respons. Obligatorisk.

I kompendiet kan I se, at jeres portrætartikel skal have en rubrik, en underrubrik, indledning, krop og afslutning. Læs formalia godt igennem i kompendiet og husk, at I selv skal skabe et billede eller illustration.

**Krav til respons\***

* Skriv navnene på de to medstuderende i dokumentet.
* Giv kvalificeret respons på dansk (vi skriver kun på dansk). Se side 13 i kompendiet og siderne om samarbejde/respons/coahing s. 3 - 12.
* Skriv min. ½ side på computeren til din medstuderende. Fx: *Din indledning er god og giver læseren appetit på din tekst, fordi...........*. Fx: *Din rubrik (overskrift) er interessant, fordi...........* Fx: *Din afslutning er ikke helt tydelig for mig, hvad er det præcist, som du vil konkludere?* Fx: *Det idiomatiske udtryk..... er lige i skabet, fordi.....* Fx: *Din illustration passer godt til din tekst, fordi....*Vigtigst er, at du forklarer præcist, hvad der er godt, og hvad du synes måske kunne forbedres.
* Når I går fra kommentarer om indholdet (dispositio, argumentatio, billedsprog) og til grammatik, syntaks, ortografi, så undgå at rette fx stavefejl og grammatikfejl, men sæt en rød streg under. På den måde kan din medstuderende selv rette og slå op på ordnet. Det lærer din medstuderende mest af.
* Det er et stort arbejde at læse andres tekster og give respons, så vær glad for, at der er nogen, der giver dig denne gave, også selv om du måske ikke er enig i alle kommentarer. Sig tak for arbejdet! Teksten er din, men vær opmærksom på, at læseren jo skal forstå din tekst.

**Torsdag den 16.april kl.10.15-15.00 (frokost kl.12-13)**

Kl.10.15-10.30: Alle mødes på Zoom. Obligatorisk.

Kl.10.30-14.30: **Studiegrupperne** skal mødes på Zoom og lave ”find fejlene” s. 84-85. I skal mødes mig på mandag i studiegrupperne og snakke om ”find fejlene”, så sørg for at have lavet det hele.

Kl.14.30-14.50: Grammatikprøve på Canvas individuelt. Se under uppgifter. Besvar prøven i et dokument og send besvarelsen til mig senest kl.14.50. I må ikke bruge hjælpemidler. Obligatorisk.

**Hjemmearbejde**:

* Dagens modalverber: *at skulle* og *ville*. Bøj de to modalverber. Tjek facit i grammatikbogen/ordnet.

Imperativ Infinitiv Præsens Præt. Præt. partic.

|  |  |  |  |  |
| --- | --- | --- | --- | --- |
| ------------- | At skulle |  |  |  |
| -------------- | At ville |  |  |  |

* Bøj adjektiver og substantiver s. 19-21+ kommatering på dansk s. 22-24. I kan finde kommaøvelser og facit på <http://dsn.dk/sprogviden/proev-din-sprogviden/er-du-god-til-at-saette-komma>. Komma er primært for de studerende, der allerede behersker en del dansk. For alle andre gælder minimum, at man sætter komma mellem hovedsætninger og før ”men”.
* Dagens adjektiver: *forkert* og *lille.* Udfyld skemaet.

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En forkert side  Et forkert\_\_digt |  |  |  |
| En lille spand  Et lille\_ hus |  |  |  |

* Lav grammatikøvelser (om, hvis, når, da, nogen, nogle, hvor, der, som) s. 78-83.

**Torsdag den 23.april kl.10.15-12.35**

Kl.10.15-12.00: **Studiegrupperne mødes med mig på Zoom.** Vis mig jeres arbejde med ”find fejlene” fra sidste lektion. Vær forberedt. Obligatorisk! Jeg sætter en seminar-liste på Zoom, så I kan se, hvornår jeres gruppe har mødetid.

Kl.10.15-10.30: Gruppe 1

Kl.10.40-10.55: Gruppe 2

Kl.11.05-11.20: Gruppe 3

Kl.11.30-11.45: Gruppe 4

Kl.11.55-12.10: Gruppe 5

Kl.12.20-12.35: Gruppe 6

**Hjemmearbejde:**

* Dagens modalverber: Udfyld skemaet nedenfor. Brug ordnet/grammatikbog. Har I styr på betydningerne?

Infinitiv Præsens Præt. Præt. partic.

|  |  |  |  |  |
| --- | --- | --- | --- | --- |
| --------------- | At turde |  |  |  |
| ----------------- | At burde |  |  |  |
| ----------------- | At måtte |  |  |  |

* Lav øvelser på [www.Anders.Basby.dk](http://www.Anders.Basby.dk) , klik på grammatikøvelser, regular adjectives, irregular adjectives, conjunctions ”hvis eller om”, ”hvornår, når eller da”, ”for eller fordi”, ”der eller som”.
* Skriv oversættelsesøvelse s. 121-122. Sammenlign oversættelserne i skrivegrupperne.

**Mandag den 27.april kl.10.15-13.00**

Kl.10.15-10.30: Kahoot. I svarer individuelt. Obligatorisk. Tema: Grammatik.

Kl.10.30-12.00: Studiegrupperne diskuterer spørgsmålene til Mikael på Zoom. Vær godt forberedte, inden I mødes med mig, så vi får en god diskussion. Overvej også gerne, hvilken vinkel I vil give jeres artikel om *Mikael*. Hvad kunne være interessant at undersøge?

Kl.12.15-13.00: Fælles på Zoom om romanen *Mikael*.

**Hjemmearbejde**

* Læs Dy Plambecks roman. Diskutér spørgsmålene s. 137 – 138 (citater s. 136), inden I kommer til undervisningen i jeres skrivegrupper.

**Tirsdag den 5.maj kl.10.15-15.00 (frokost kl.12-13)**

Kl.10.15-12.00: Studiegrupperne\* diskuterer Mette Moestrups og lærerens artikel. Skriv noter, så I kan fremlægge for læreren. Husk, at I skal aftale, hvem der giver respons på artiklen (skriveopgave 2) om *Mikael*, inden I skilles.

Kl.13.00-15.00: **Studiegrupperne mødes med mig på Zoom.** Fortæl mig om jeres diskussion. Vær forberedt. Alle studerende skal sige noget. Obligatorisk! Jeg sætter en seminar-liste på Zoom, så I kan se, hvornår jeres gruppe har mødetid.

Kl.13.00-13.15: Gruppe 1

Kl.13.20-13.35: Gruppe 2

Kl.13.40-13.55: Gruppe 3

Kl.14.00-14.15: Gruppe 4

Kl.14.20-14.35: Gruppe 5

Kl.14.40-14.55: Gruppe 6

\*Diskutér Moestrups artikel. Tag udgangspunkt i billedet, rubrikken og anekdoten om mormoren. Hvordan fungerer etos (troværdighed, tillid), logos (statistik, ekspert) og patos (følelser, vrede, glæde) i artiklen? Hvilke dyre-metaforer benyttes i teksten? Hvilken funktion har ”mormoren” i teksten? Hvilket begreb (hvilke ordsprog, idiomatiske udtryk) benytter Lone i sin kronik? Hvordan kan et begreb (personifikation) eller et billede (metafor) binde en tekst sammen? Hvordan står det til med refutatio (tager forbehold for potentielle modargumenter)? Publikum? Timing?

**Hjemmearbejde**

* Læs om sproglige virkemidler s. 42-50 og indledning/afslutning s. 35-39.
* Læs: ”Argumentation” i ”Politikens Håndbog i Nudansk”. Se kompendiet s. 26-31.
* Læs: Mette Moestrup ”De andre, det er grisene” s. 71 – 72 (Politiken) og lærerens ”Har min kærlighed til Sverige frataget mig al sund fornuft?” s. 135 (Information).
* Dagens verber: *at tale* og *anmelde.* Brug ordnet/grammatikbog.

Imperativ Infinitiv Præsens Præt. Præt. partic.

|  |  |  |  |  |
| --- | --- | --- | --- | --- |
| Tal! |  |  |  |  |
| Anmeld! |  |  |  |  |

* Skriveøvelse 2: Skriv et udkast til en personkarakteristik (egenskaber, job, synspunkter, interesser, familierelationer, venner etc.) af Mikael. Din tekst skal indeholde henvisninger, dvs. fodnoter (præcist angivne sidetal) til situationer i hele romanen. Når man læser din tekst, skal man have et tydeligt billede af Mikael. Du skal demonstrere, at du er godt hjemme i hele romanen, dvs. du skal henvise til situationer først, midt og sidst i romanen. Du skal vinkle din artikel, dvs. du skal undersøge noget og ikke bare give en ydre/indre personkarakteristik.

Din tekst skal fylde 1,5 – 2 sider eksklusivt fodnoter. I skal medbringe jeres udkast i flere eksemplarer, så alle i skrivegruppen får jeres tekst. Din karakteristik skal have en tydelig rubrik, indledning og afslutning. Skriv henvisninger til centrale citater i fodnoterne. Husk, at din tekst skal have én vinkel. Undgå at skrive alt og ingenting. Vælg fokus – hvad vil du fokusere på? Spørg dig selv om, hvad du vil undersøge.

* Gå ind på [www.Anders.Basby.dk](http://www.Anders.Basby.dk) og lav øvelserne ”forskellig, anderledes eller anden”, ”selv, endda, ovenikøbet”, ”bare eller kun”, ”at gøre eller lave”, ”behøver, er nødt til, har brug for”, ”det eller der”, ”hans, hendes, sin”, ”noget/nogen..flere/mere”, ”har/er”, ”var/havde”, ”måtte, skulle, ville”, ”burde, skulle”.

**Tirsdag den 12.maj kl.10.15-13.00**

Kl.10.15-10.45: Arbejde i studiegrupperne. De studerende læser deres fortællinger/adjektiver op for hinanden: *Kirsten Giftekniv* (I skrev adjektiverne den 30.marts) og *Tæppehandlerhistorien*.

Kl.11.00-11.20: Grammatikprøve på Canvas individuelt. Se under uppgifter. Besvar prøven i et dokument og send besvarelsen til mig senest kl.11.20. I må ikke bruge hjælpemidler. Obligatorisk.

Kl.12.00-13.00: Studiegrupperne skriver en festinvitation: Tema, hvem, hvad, hvor, mad, drikke, dans, tøj, musik osv. Læs korrektur på jeres invitation. Har I overholdt sprognormerne? Tjek ordnet, grammatikbog osv. **Aflevering**: I skal sende invitationen ud til mig og jeres medstuderende på Canvas. Inden I slutter for i dag, så aftal, hvem der giver respons på jeres skriveopgave 2.

**Hjemmearbejde**

* Dagens verber: *at snakke* og *sige*.

Imperativ Infinitiv præsens præt. præt.partic.

|  |  |  |  |  |
| --- | --- | --- | --- | --- |
| Snak! |  |  |  |  |
|  |  | Siger |  |  |

* Lav: “Kun” eller “bare” s. 25 i kompendiet.
* Lav eller genskriv øvelserne i ”Guttermand”, s. 54 (substantiver med endelsen -e i ubestemt singular) og s. 56 – 57 (-ede, -et, -ende).
* Lav grammatikøvelserne (verber + hjælpeverber) s. 51-60 i kompendiet. Lav grammatikøvelserne (modalverber + formelt subjekt+begge/både+eneste) s. 61-70 i kompendiet. Under dette arbejde læser den studerende de sider i “Dansk basisgrammatik” eller “Dansk grammatik for udlændinge”, der står angivet i kompendiet. Brug endelig [www.dsn.dk](http://www.dsn.dk), når I skal tjekke verbernes bøjning. Her finder I Retskrivningsordbogen.
* Skriv slutningen på *Tæppehandlerhistorien* i ”Guttermand”, s. 38 - 39.

**Torsdag den 14.maj kl.13.15-15.00**

Kl.13.15-13.35: Alle mødes på Zoom. Obligatorisk. I skal have diktat. Husk at øve, inden I kommer.

Kl.13.45-15.00: Studiegrupperne laver ”find fejlene”, s. 77 i kompendiet. Lav arbejdet individuelt hjemme først, og sammenlign så jeres resultater.

**Hjemmearbejde:**

* **Aflevering af skriveopgave 2.** Skriv navne på responsgivere. Glem ikke rubrik, indledning, krop og afslutning. Obligatorisk.
* Dagens substantiver: *film* og *fag.* Bøj substantiverne nedenfor. Brug ordnet/grammatikbog. Husk reglen om (mange) enstavelsesord☺

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En film |  |  |  |
| Et fag |  |  |  |

* Dagens adjektiver: *blå og flink.* Bøj venligst adjektiverne.

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En blå bog  Et blåt hæfte |  |  |  |
| En flink kvinde  Et flinkt menneske |  |  |  |

* Lav grammatikøvelser (substantiver, pos. pron., det relative pron.) s. 73-76, (præpositioner) s. 88 - 94, 139 - 140 og (syntaks) s. 96 – 97. Læs s. 119 – 122 i *Dansk som nabosprog – nabosprog og fremmedsprog.*
* Find fejlene s. 77 i kompendiet.
* Diktat. Læs: <http://www.forfatterweb.dk/oversigt/leine-kim> Du skal kunne stave det første afsnit korrekt: ”Det er barske...dragende liv i Grønland.”

**Tirsdag den 19.maj kl.10.15-15.00 (frokost kl.12-13)**

Kl.10.15-10.30: Kahoot. I svarer individuelt. Obligatorisk. Tema: Grammatik.

Kl.10.30-12.00: Skrivegrupperne giver respons på skriveopgave 3 og arbejder med ”find fejlene” s. 126. Vær forberedt hjemmefra. Se under hjemmearbejde.

Kl.13.00-14.00: Fælles på Zoom. Hvordan går det med jeres grammatikøvelser i kompendiet og på nettet (basby.dk, sprog.dk)? Har I snart fået lavet det hele?

Kl.14.15-15.00: Skrivegrupperne arbejder videre. Læs hinandens fortællinger om *Leif Larsens ligkistemagasin*.

**Hjemmearbejde:**

* **Skriveøvelse 3**: Skriv et udkast til et læserbrev, hvor du argumenterer for eller imod en særlig sag. Du bestemmer selv emnet. Udkastet skal fylde ca. 1 side (skrifttype 12, 1,5 linjeafstand). I læserbrevet skal du ikke alene præsentere en tese og argumentere for eller imod den, men også forholde dig til mulige modargumenter. Benyt forskellige argumenttyper se s. 30 i kompendiet og vær bevidst om plus- og minusord. Overvej en foreløbig rubrik (den kan ændres undervejs).
* Dagens substantiver: *adfærd*, *tillid og tørklæde*.

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En adfærd |  | -------------- | ----------------- |
| En tillid |  | ---------------- | ----------------- |
| Et tørklæde |  |  |  |

* Lav grammatikøvelser med flere hjælpeverber, verber i tempus, substantivers bøjning, adjektiver. S. 116-120. “Idiomatiske udtryk” s. 86-87+95
* ”Find fejlene” s. 126 i kompendiet.
* Læs s. 40-41 om læserbreve i kompendiet.
* Skriv afslutningen på fortællingen *Leif Larsens ligkistemagasin* s. 28 - 29 i ”Guttermand”.

**Mandag den 25.maj kl.10.15-13.00**

Kl.10.15-10.30: Kahoot. I svarer individuelt. Obligatorisk. Tema: Grammatik.

Kl.10.30-10.50: Alle mødes på Zoom. Obligatorisk. I skal have diktat. Husk at øve, inden I kommer.

Kl.11.00-12.00: Studiegrupperne diskuterer ”Præmiespassere skygger for et demokratisk problem”. Se spørgsmålene.

Kl.12.00-13.00: Studiegrupperne kan tale med mig over Zoom, hvis I har brug for det.

* **Aflevering af skriveopgave 3**: Skriv læserbrevet færdigt hjemme. Husk en rubrik, der i kortform rummer den væsentligste pointe fra dit læserbrev og lokker læsere til. Min. 1 side og maks. 1,5 side. Du bedes sende øvelsen over mail til læreren. Husk at skrive: ”Skriveøvelse 3” (under emne), inde i dokumentet skal stå dit navn, responsgruppe og skriveøvelse 3. Husk, at jeg skal bekræfte, at skriveøvelsen er modtaget, før den kan gå for at være afleveret. Alle øvelser skal være afleveret inden eksamen. Obligatorisk.
* Lav ”find fejlene” s. 114-115.
* Dagens verber: *at have, blive* og *at bestikke*. Udfyld venligst skemaet: Imperativ, infinitiv, præsens, præt., præt.partic.

|  |  |  |  |  |
| --- | --- | --- | --- | --- |
| Bliv! |  |  |  |  |
| Bestik! |  |  |  |  |
| Hav! |  |  |  |  |

* Læs ”Præmiespassere skygger for et demokratisk problem” s. 141 – 144.
* Besvar spørgsmålene s. 145 – 146\* i kompendiet inden undervisningen, så vi kan få en god diskussion om grundlovstalen.
* Flere grammatikøvelser om det foreløbige/formelle subjekt (der/det). Bagerst i lektionsplanen, s. 9 og kig gerne på de øvelser, som I lavede på mundtlig dansk i ”En Guttermand”, s. 53.
* Diktat: Læs <https://www.information.dk/kultur/anmeldelse/2016/11/kvinde-foelger-hjerte> Du skal kunne stave alle ord korrekt i afsnittet fra: ”Som teenager forfølger hun..” til og med ”på vej frem i livet”.
* Besvar Ayses-øvelsen sidst i lektionsplanen. Tjek facit på ordnet/grammatikbog.

##### EKSAMEN

##### 1/2 times grammatikprøve og evt. besvarelse af et litterært spørgsmål uden hjælpemidler, hvorefter prøven afleveres!

##### 3 1/2 times bunden skriftlig opgave med hjælpemidler (dvs. ordbøger og grammatikbøger).

**Indsæt *det* eller *der* nedenfor.**

1. Er \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mange, der har de samme problemer?
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_arbejdes energisk med opgaven.
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kom en soldat gående hen ad landevejen...
4. Var \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_sket en ulykke?
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_vil fortsat være en overstyrmand ombord på skibet.
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_er simpelthen ingen tvivl om skyldspørgsmålet.
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_er en streng affære.
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_er begyndt fire nye SOSU-assistenter på hjerteafdelingen.

------------------------------------

***Ulykkelige Ayse* fra børnebogen *Ayses røde tørklæde***

Bøj verberne nedenfor

|  |  |  |  |  |
| --- | --- | --- | --- | --- |
| Imperativ | Infintiv | Præsens | præt. | præt.partic. |
|  | at føle |  |  |  |
|  |  |  | sagde |  |
| lån |  |  |  |  |

Bøj adjektiverne nedenfor

|  |  |  |  |
| --- | --- | --- | --- |
| Ubestemt sing. | Bestemt sing. | Ubestemt plur. | Bestemt plur. |
| Et **rødt** tørklæde | Det |  | De |
| En **forkert** ting | Den |  | De |
| En **sur** lærer | Den |  | De |

Bøj substantiverne nedenfor.

|  |  |  |  |
| --- | --- | --- | --- |
| Ubestemt sing. | Bestemt sing. | Ubestemt plur. | Bestemt plur. |
| En lærer  Et hus |  |  |  |
| En blomst  Et tørklæde |  |  |  |
| En ting  Et knus |  |  |  |